
Vă înaintăm, alăturat, Raportul asupra propunerii legislative pentru modificarea Legii nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, trimisă Comisiei noastre pentru dezbatere în fond, cu adresa nr.Pl.x- 874 din 10 decembrie 2007.


VICEPRESEDINTE,


         SECRETAR,


        
    MIRCEA DUŞA


       SERES DENES

RAPORT

asupra propunerii legislative pentru modificarea Legii nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice


1. Cu adresa nr.Pl.x- 874 din 10 decembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu propunerea legislativă pentru modificarea Legii nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice.


La întocmirea Raportului s-au avut în vedere: 

· avizul favorabil al Consiliului Legislativ nr.912 din 09.07.2007;
· avizul favorabil al Comisiei juridice, de disciplină şi imunităţi nr.Pl.x 874 din 29.01.2008;
· punctul de vedere al Guvernului nr.2173 din 23.08.2007;



Guvernul susţine adoptarea acestei iniţiative legislative.



Propunerea legislativă a fost dezbătută şi analizată în fond, în procedură obişnuită,  în şedinţa din 12 februarie 2008. 



Propunerea legislativă are ca obiect de reglementare completarea art.3 din Legea nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, cu un nou alineat potrivit căruia, în cazul cumpărării spaţiilor destinate sediilor partidelor politice, se vinde şi terenul aferent de sub construcţii sau cota parte ce revine spaţiilor achiziţionate, precum şi terenul aferent, în aceleaşi condiţii. Măsura propusă este justificată de necesitatea creării condiţiilor pentru partidele politice de a efectua lucrări de întreţinere, de reparare sau de amenajare asupra construcţiilor.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor,  admiterea cu modificări a propunerii legislative.


2. Prin obiectul de reglementare, propunerea legislativă face parte din categoria legilor organice.



3. Propunerea legislativă a fost respinsă de Senat în şedinţa din 3 decembrie 2007.


4. La lucrările Comisiei au fost prezenţi un număr de 26 de deputaţi, din totalul de 28 membrii ai Comisiei.
 



Raportul Comisiei a fost adoptat cu unanimitate de voturi.


5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterilor, Comisia propune Plenului Camerei Deputaţilor  admiterea cu modificări a propunerii legislative. 



VICEPRESEDINTE,




         SECRETAR,


        
  
   MIRCEA DUŞA


  

       SERES DENES
 

Consilier: Sofia Chelaru
AMENDAMENTE ADMISE

În urma dezbaterii Comisia propune adoptarea propunerii legislative cu următoarele amendamente:

	Nr.

crt.
	Text

 propunere legislativă 

	Text propus de Comisie

(autorul amendamentului) 
	Motivarea amendamentelor propuse

	1.
	LEGE

pentru modificarea Legii nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice

	LEGE

pentru completarea art.3 din Legea nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice

	Respectarea normelor de tehnică legislativă

	2.
	
Art.I. Legea nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, publicatǎ în Monitorul Oficial al României, Partea I, nr.200 din 27 martie 2003, cu completările şi modificările ulterioare, se modifică şi va avea următorul cuprins:
	
Articol unic. – După alineatul (2) al articolului 3 din Legea nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, publicatǎ în Monitorul Oficial al României, Partea I, nr.200 din 27 martie 2003, cu completările ulterioare, se  introduce un nou alineat, alin.(3), cu următorul cuprins: 


	Respectarea normelor de
tehnică legislativă.



	3.

	La art.3 se introduce un nou alin.(3) cu următorul cuprins:

„În cazul cumpărării spaţiilor destinate sediilor partidelor politice, se vinde şi terenul de sub construcţii sau cotă parte ce revine spaţiilor achiziţionate, precum şi terenul aferent, în aceleaşi condiţii.”
	 (3)  -  nemodificat

	


Consilier: Sofia Chelaru

